CELEX: 32010R1140
Language: lt
Date: 2010-12-07 00:00:00
Title: 2010 m. gruodžio 7 d. Komisijos reglamentas (ES) Nr. 1140/2010, kuriuo 5000 tonų trumpojo linų pluošto ir kanapių pluošto kaip nacionalinis garantuotas kiekis 2010–2011 prekybos metams paskirstomas Danijai, Graikijai, Airijai, Italijai ir Liuksemburgui

8.12.2010   
            
            
               LT
            
            
               Europos Sąjungos oficialusis leidinys
            
            
               L 322/9
            
         KOMISIJOS REGLAMENTAS (ES) Nr. 1140/2010
   2010 m. gruodžio 7 d.
   kuriuo 5 000 tonų trumpojo linų pluošto ir kanapių pluošto kaip nacionalinis garantuotas kiekis 2010–2011 prekybos metams paskirstomas Danijai, Graikijai, Airijai, Italijai ir Liuksemburgui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 95 straipsnį kartu su 4 straipsniu,
   kadangi:
   
               (1)
            
            
               2008 m. birželio 6 d. Komisijos reglamento (EB) Nr. 507/2008, nustatančio išsamias Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo taikymo taisykles (2), 8 straipsnio 1 dalyje nustatyta, kad pagal Reglamento (EB) Nr. 1234/200794 straipsnio 1a dalį 5 000 tonų trumpo linų pluošto ir kanapių pluošto kaip nacionalinis garantuotas kiekis 2010–2011 prekybos metams turi būti paskirstytas iki einamųjų prekybos metų lapkričio 16 d.
            
         
               (2)
            
            
               Šiuo tikslu Danija atsiuntė Komisijai informaciją apie plotus, numatytus pirkimo–pardavimo sutartyse, perdirbimo įsipareigojimuose ir perdirbimo sutartyse, taip pat apie prognozuojamą linų ir kanapių stiebelių ir pluošto derlių.
            
         
               (3)
            
            
               Tačiau Italijoje, Graikijoje, Airijoje ir Liuksemburge 2010–2011 prekybos metais linų ir kanapių pluoštai auginami nebus.
            
         
               (4)
            
            
               Pagal gamybos prognozes, sudarytas remiantis pateikta informacija, visas šiose penkiose valstybėse narėse išaugintas kiekis bus mažesnis nei joms numatytas 5 000 tonų kiekis, todėl reikėtų nustatyti toliau nurodytą nacionalinį garantuotą kiekį.
            
         
               (5)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   2010–2011 prekybos metams nacionalinis garantuotas kiekis, kaip numatyta Reglamento (EB) Nr. 1234/200794 straipsnio 1a dalyje kartu su XI priedo A.II. punkto b papunkčiu, paskirstomas taip:
   
               —
            
            
               Danija
            
            
               84 tonos;
            
         
               —
            
            
               Graikija
            
            
               0 tonų;
            
         
               —
            
            
               Airija
            
            
               0 tonų;
            
         
               —
            
            
               Italija
            
            
               0 tonų;
            
         
               —
            
            
               Liuksemburgas
            
            
               0 tonų.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. lapkričio 16 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 149, 2008 6 7, p. 38.